Publication: Magyar Közlöny
Issue: MK-2009-152 (Year: 2009, Number: 152)
Era: 2004-2010
Section: szóló 1991. évi LXIV. törvényben foglaltak végrehajtásának összehangolásával és ellenõrzésével kapcsolatos
Paragraph Index: 1035

szóló 1991. évi LXIV. törvényben foglaltak végrehajtásának összehangolásával és ellenõrzésével kapcsolatos feladatokat, – az ifjúságra közvetlenül vonatkozó – másik miniszter feladatkörébe nem tartozó – kormányzati döntések elõkészítését, azok végrehajtásának összehangolására az ifjúságot érintõ feladat- és hatáskörrel rendelkezõ miniszterekkel együttmûködve stratégia és cselekvési terv kidolgozását, – a gyermekeket és fiatalokat érintõ szolgáltatásokkal kapcsolatos kormányzati feladatok ellátását, – a felnövekvõ korosztály tagjainak életpálya-építéshez szükséges információ elérhetõségét biztosító, valamint a gyermekek és fiatalok képesség- és közösségfejlesztését célzó nem formális pedagógiai programokkal kapcsolatos szolgáltatások rendszerének, valamint azok infrastrukturális feltételeinek fejlesztését célzó programok kidolgozását és mûködtetését, – az ifjúsági turizmus infrastrukturális és jogi eszközrendszerének figyelemmel kísérését és kidolgozását, az ifjúsági turizmus és szabadidõ (gyermekek iskolán kívül szervezett) eltöltését segítõ programok fejlesztésének stratégiai kérdéseit és az érintett miniszterek ezzel kapcsolatos feladatainak összehangolását, – a Magyar Ifjúsági Konferencia mûködtetése mellett – az érintett miniszterekkel együttmûködve – a határon túli magyar ifjúsággal való együttmûködés rendszerének koordinálását, – a gyermek- és ifjúságpolitikai ügyekben az országos konzultáció rendszerének mûködtetését, valamint annak biztosítását, hogy – a közoktatás és felsõoktatás kivételével – a fiatalok képviselõik útján részt vehessenek az õket közvetlenül érintõ kormányzati döntések elõkészítésében, elõsegítve a gyermekek és fiatalok szabad véleménynyilvánítási jogának gyakorlását, – a felsõoktatási intézményekkel és hallgatói önkormányzatokkal, országos szakmai szervezettekkel, gyermek- és ifjúsági célú civil szervezetekkel, valamint az egyházak és felekezetek ifjúsági tagozataival való kapcsolattartást, – a gyermek- és ifjúságpolitikához tartozó terület szakmai felügyeleti rendszerének meghatározását, az e területekhez tartozó tevékenységek gyakorlásához szükséges képesítési rendszer és követelmények kidolgozását, – a gyermek- és ifjúsági szervezetek és a közoktatási intézmények keretében szervezetten megvalósuló, munkatapasztalat-szerzést szolgáló önkéntes és nemzetközi mobilitási programok rendszerének kidolgozását. A Szociális és Munkaügyi Minisztérium (SZMM) felügyelete alá tartozik: – a pályázatkezelést végzõ Európai Szociális Alap Nemzeti Programirányító Iroda Kht. (ESZA Kht.); – a Foglalkoztatási és Szociális Hivatal szakmai önállósággal bíró, részjogkörû költségvetési egységeként mûködõ Mobilitás Országos Ifjúsági Szolgálat (Mobilitás), amely a szakmai munka szervezését végzi. A Mobilitás ellenõrzi és összehangolja a szakmai önállósággal rendelkezõ regionális ifjúsági szolgáltató irodákat (RISZI) és mûködteti a Fiatalok Lendületben Programirodát, amely felelõs a nem formális nevelési programokat támogató Youth in Action program magyarországi megvalósításáért; – a minisztérium háttérintézménye, a Szociálpolitikai és Munkaügyi Intézet látja el a gyermek- és ifjúságkutatási feladatokat. Az SZMM felügyeli a Gyermek és Ifjúsági Alapprogramot (GYIA), amely támogatja a gyermekek és a fiatalok programjait, szervezeteit, kezdeményezéseit. Az Alapprogram kezelõ szerve az ESZA Kht., a GYIA Tanács titkársági feladatait a Mobilitás látja el. A GYIA regionális javaslattevõ testületei a régiónként ülésezõ regionális ifjúsági tanácsok (RIT-ek), amelyek regionális szinten kanalizálják a fejlesztéseket és forrásbõvítõ funkciójuk van az adott régió tekintetében. Az ifjúsági intézményrendszer helyi szintjét alkotják az önkormányzati ifjúsági referensek, valamint az ifjúsági információs és tanácsadó irodák (ifjúsági irodák), ifjúsági információs pontok. A referensek feladata jellemzõen a megyeszékhelyeken, városokban az önkormányzatok ifjúsággal kapcsolatos intézkedéseinek koordinálása. Kisebb városokban, nagyközségekben a referensek gyakorta töltenek be ifjúságfejlesztõi, katalizátori szerepet is. Többnyire a megyeszékhelyeken és meghatározóan önkormányzati fenntartásban mûködnek az ifjúsági információs és tanácsadó irodák, melyek alapellátás-jellegû humánszolgáltató intézményként végzik személyes tájékoztató, tanácsadó és ifjúságsegítõi tevékenységüket. Az irodák bázisára és szakmai gyakorlatára épülve mûködnek az információs pontok, melyek tevékenységükben az ifjúsági információk közvetítését végzik, általában más ellátáshoz, intézményhez kapcsolt szolgáltatásként. Az önkormányzatokifjúságitevékenységérõla szükségesstatisztikákhiányábannincsenekmegfelelõadatok,de a civil szervezetekhelyi döntéshozatalbanvaló részvételérõlszólóvizsgálatokazt mutatják, hogy a szervezetektöredéke van csak befolyással az önkormányzati politikára. A civil szervezetek által használt részvételi elemekre összességében jellemzõ, hogy településtípusok szerint nagyon eltérõek, jellemzõen inkább a nagyobb települések biztosítják a részvétel lehetõségét. Az ifjúsági fejlesztéseknek, egyáltalán; a helyi, térségi, regionális vagy országos ifjúsági feladatoknak a szervezésével, tervezésével kapcsolatban is azt látjuk, hogy az egyébként elvárható szintû és tartalmú politikák esetlegesen alakulnak. Nagyobb városokban, megyeszékhelyeken az elmúlt évtizedben ugyan készültek ifjúsági koncepciók, stratégiák, de ezek többnyire nem váltották be a hozzájuk fûzött reményeket, így jelentõségüket elvesztették, többet ezekközülmamárnemisaktualizálnak.A fejlesztéspolitikábannemjelenikmeg a szolgáltatásokkomplex,horizontális jellegû fejlesztésének elve és gyakorlata sem. Az Új Magyarország Fejlesztési Terv operatív programjai között más ágazatok mentén (jellemzõen a szociálpolitika és az oktatás) értelmezõdnek ifjúsági célú fejlesztések. 2.2.3. Eljárások, adminisztráció, transzparencia Az ifjúsági terület igazgatási eljárásait, pályázatkezelési szabályait célirányos kutatás még nem vizsgálta. Nincsenek célszerûségre, eredményességre vonatkozó adatok, információk. A pályázatok cél szerinti megvalósulását, társadalmi hatását, megtérülését sem vizsgálják, indikátorok kidolgozására nem került sor. A monitoring rendszer a pénzügyi teljesítés szabályosságának vizsgálatára korlátozódik. Az ifjúsági ügyek horizontális jellege miatt különösen fontos lenne az ágazatok közötti párbeszéd, azonban a koordináció közigazgatási fórumai még nem mûködnek hatékonyan. Ifjúsági területen kialakult az állami szolgáltatások és a forráselosztás regionális intézményrendszere, de a források és döntési kompetenciák decentralizálásának folyamata megállt. A pályázatok bírálati, szabályozási, elszámolási rendszere, illetve maga a finanszírozási rendszer szakmai és gazdálkodási, tervezési szempontból is felülvizsgálatra, korszerûsítésre szorul. Szükséges továbbá e pályázatokkal kapcsolatban a nyilvánosság teljes biztosítása. A pályázati folyamat idõ- és humánerõforrás-igényének kimutatása 2007-ben kezdõdött meg, korábbi adatok nem állnak rendelkezésre. 2.2.4. Párbeszéd, érdekegyeztetés, civil forrásbevonás, együttmûködés A magyarországi ifjúsági szervezetek a rendszerváltás óta eltelt 17 év folyamán végig olyan környezetben végezték munkájukat, amelyet az ifjúságpolitikai intézményrendszer folytonos átalakítása, a feladatok, a felelõsségi és hatásköri kérdések különbözõ kormányzati intézmények, illetve intézményi szintek közötti megosztása jellemzett. Jelenleg nincs Magyarországon legitim civil–kormányzati párbeszéd, és nincs az ifjúsági szervezeteket képviselõ, az ifjúsági korosztályok érdekeit megjelenítõ civil együttmûködés. Az ifjúsági ernyõszervezetek mûködésére – stabil szervezeti, anyagi, szabályozási háttér hiányában – leginkább az instabilitás volt a jellemzõ, ezzel párhuzamosan az ifjúsági korosztály részvétele a nonprofit és civil szervezetekben csökkent. 2.2.5. Ifjúságkutatás (monitoring) A magyarországi ifjúságkutatások alapjául szolgáló statisztikák megbízhatóak, általában megfelelõ bontásban állnak rendelkezésre. Jelentõs információs forrás a Központi Statisztikai Hivatal, mely életkori bontásban számos alapadatot szolgáltat a gyermekekrõl és a fiatalokról. Az ifjúságkutatás különbözõ – fõleg egyetemi és akadémiai – intézményekben zajlik, de ezen intézmények fõ profilját általában nem ezek a kutatások adják. Piaci közvélemény-kutató intézetek és think-tank-ek (szellemi mûhelyek) közül is többen végeznek ifjúsággal foglalkozó empirikus közvélemény-kutatásokat, elsõsorban állami megrendelésre. Jellegzetesek még a települések által közvetlenül megrendelt ifjúságkutatási projektek. A magyar ifjúságkutatásban– az intézményi és finanszírozásiadottságok miatt is – hiányoznaka rendszeres, visszatérõ vizsgálatok. Alapvetõen intézményi sokszínûség jellemzi a magyarországi ifjúságkutatást, amely együtt jár a finanszírozási források hullámzásával is. Az utóbbi évek empirikus kutatásainak nagy részét valamilyen kérdõíves módszerrel végezték (80%), melyek harmadát (37%) tette ki a személyes interjúval végzett kutatás. A másik leggyakoribb a survey technika volt. Az 1995-tõl végzett ifjúságkutatások mintegy hatodát (17%) végezték mélyinterjús vagy egyéb kvalitatív módszerekkel. Évente kb. 50 publikáció jelenik meg az ifjúság élethelyzetével kapcsolatos kutatásokról tudományos szakfolyóiratokban. 2.2.6. Ifjúsági célú4 költségvetési források Az ifjúsággal kapcsolatos állami feladatok és a kapcsolódó források jelentõs része hagyományosan a szakminisztériumok hatáskörében találhatók. Az ifjúságért mindenkor felelõs minisztériumok ifjúsági célú elõirányzatai 2004-ig nõttek, majd folyamatosan csökkentek a fejlesztési célok átcsoportosítása, illetve megszûnése következtében. 2007-ben lényegében a 2000. évivel azonos nominálértékû összeg, alig több mint 1,3 milliárd Ft (a központi költségvetés kiadási fõösszegének 0,016%-a) állt e célra rendelkezésre, szemben a 2006. évi 2 milliárd Ft-tal (a kiadási fõösszeg 0,026%-a). A Mobilitás támogatásával (343 millió Ft) együtt az intézmény-fenntartási és fejlesztési kiadások fele-fele arányban oszlanak meg. A GYIA központi és az egyéb központi ifjúsági pályázatok keretében a beérkezett 3522 pályázat 29%-a részesült összesen 991 millió Ft támogatásban. A GYIA 2006. évi elõirányzata 487,2 millió Ft volt, 2007-re ez 295 millió Ft-ra olvadt. A forrás felett rendelkezõ GYIA Tanács az összeg 70%-át a regionális ifjúsági tanácsok kompetenciájába utalja. Ezen testületek (GYIA és RIT-ek) 2006-ban a beérkezett 4309 pályázat mintegy 40%-át részesítették támogatásban. A hazai forrásokat 2007-tõl a Youth in Action (Fiatalok Lendületben) program egészíti ki. Magyarországon a Youth in Action Bíráló Bizottsága diszponál a decentralizált források felett. A megelõzõ Youth 2000–2006 Program mintegy 10 millió eurónak megfelelõ összeggel támogatta a magyar ifjúsági szervezetek nemzetközi együttmûködéseit és hazai programjait. Az összes támogatott pályázat száma: 2576 (a beérkezett pályázatok 56%-a). A támogatásból 72 ezer fiatal és a velük foglalkozó szakember részesült. A pályázók fele a közép-magyarországi régióból, döntõen Budapestrõl került ki. 2007-ben a Fiatalok Lendületben program pályázataira 2,411 millió euró állt rendelkezésre. 2.3. Az ifjúsági szakma – a civil ifjúsági szegmens 2.3.1. Szakmai struktúrák, képzés Az ifjúsági szolgáltatások közös jellemzõje, hogy katalizátor szerepet játszanak a települések, kerületek, kistérségek életében. A fiatalok fejlesztésében kulcsszerepet játszó ifjúsági szolgáltatások (ifjúsági információs és tanácsadó irodák, ifjúsági információs pontok, ifjúsági közösségi terek, felkeresõ ifjúsági munka) száma az elmúlt években növekedésnek indult, azonban még közel sem épültek ki olyan szinten, ami országosan, vagy akár csak az azonos településtípuson belül is az egyenlõ elérési és igénybevételi esélyeket teremtené meg a fiatalok számára. Általánosan elmondható, hogy nem vagy csak részben honosodtak meg a különbözõ szolgáltatók ágazatközi együttmûködései, így az ifjúsági korosztályok többsége „töredezett” humánszolgáltatási rendszerre tud támaszkodni. Ilyen feltételek mellett jelentõs szolgáltatási potenciál marad kihasználatlan. Az ifjúsági szolgáltatások hálózatos, rendszerként való mûködése még nem alakult ki, továbbá nem honosodtak meg a különbözõ szolgáltatások ágazatközi együttmûködései. 4 Jelen esetben az ifjúsági célú forrás megjelölést nem kiterjesztõ, hanem szûkítõ értelemben használjuk, azaz csak a harmadlagos szocializációs közegben való munka, illetve az ehhez rendelkezésre álló kormányzati forrásokat tekintjük; ide nem értve a költségvetési törvényben, az egyes (szak)ágazatok által a korosztályokra fordított költségvetési forrásokat. Ifjúsági célú forrás alatt az ifjúsági ügyekért felelõs minisztérium költségvetési fejezetében ifjúsági szakmai feladatok alcím alatt rendelkezésre álló források értendõk. Az ifjúsági referensek létszáma régiónként eltérõ (Dél-Alföld 15, Észak-Alföld 20, Észak-Magyarország 19, Dél-Dunántúl 15, Közép-Dunántúl 9, Nyugat-Dunántúl 17, Közép-Magyarország 4), tehát összesen 99-en dolgoznak 75 településen. A referensek foglalkoztatása, mûködésük finanszírozása az önként vállalt feladatok közé sorolandó, néhány évig egy mára megszûnt központi pályázati támogatás segítette a munkakörök létrejöttét. Igazgatási és szakmai szempontból egyaránt szabályozatlan a referensek feladat- és munkaköre, ahogy szerepük az ifjúsági szolgáltatások rendszerén belül is. Az ifjúságsegítõ felsõfokú szakképzés Magyarországon 2003-ban indult (2004-ben 239 fõ, 2005-ben 378 fõ, 2006-ban 488 fõ, 2007-ben 504 fõ volt elsõ éves hallgató). Jelenleg 14 intézményben, államilag finanszírozott és költségtérítéses módon, nappali és levelezõ formában egyaránt végezhetõ. 2006-ban indult Pécsett az „ifjúsági szakértõ szakirányú továbbképzés” (felsõfokú képzés). A képzés célja az ifjúsággal foglalkozó intézmények, szervezetek munkatársainak speciális, szakmai képzése. A Kompasz emberi jogi képzés bevezetésének kísérleti programja jelenleg is folyik a közoktatás különbözõ szintjein. A regionális szintû ifjúsági szolgáltatások ismertsége és elfogadottsága magas, segítségükkel az ifjúsági területen rendelkezésre álló humánerõforrás jól hasznosítható, katalizátor szerepet töltenek be a fiatalok és közösségeik önszervezõdéseinek létrejöttében. Az elmúlt évek szolgáltatás- és intézményfejlesztési folyamatai jellemzõen a fiatalok egyes speciális élethelyzeteire koncentráltak. 2.3.2. Civil ifjúsági szervezetek (részvétel, szolgáltatások, önkéntesek, érdekképviselet) Az ifjúsággal kapcsolatos szervezõdések a magyar civil szektor mindössze 4%-át tették ki. Szervezetszámukkal arányosan részesültek a bevételi forrásokból, összesen 15,5 milliárd forinttal gazdálkodhattak. 2005-ben, az egy szervezetre jutó átlagosan 6,4 millió Ft-os bevétel azonban lényegesen kisebb volt a nonprofit szektor átlagánál (17 millió Ft), és az ifjúsági szervezetek 6%-ának sem bevétele, sem kiadása nem volt, utóbbiak feltehetõen csak formálisan léteztek. Az ifjúsági szervezetek kétharmada egyesületi, 33%-a alapítványi formában mûködött, az összes alkalmazott 2, az egyesületi tagok 4, és a rendszeresen dolgozó önkéntesek 5%-a összpontosult náluk. Egyharmaduk a közép-magyarországi régióhoz kapcsolódott, s döntõ többségük (81%) városokban végezte tevékenységét. Az ifjúsági civil szervezetek száma 1995 óta növekedett, taglétszámuk azonban nagymértékben csökkent és a szervezetcsoport belsõ szerkezete is átalakult. A legtöbb és a legnagyobb taglétszámú ifjúsági szervezetcsoportot továbbra is a diáksport-egyesületek alkotják, a második legnagyobbat a heterogén összetételû és célú gyermek- és ifjúságvédelmi szervezetek képviselik. A legnagyobb változás a szabadidõs ifjúsági szervezeteknél történt, amelyek száma és taglétszáma is jelentõsen visszaesett. 1995-ben még a szervezetek 28%-a, a tagok 39%-a kapcsolódott hozzájuk, 2004-ben ugyanezek a mutatók már csak 23% és 12% voltak. Az ifjúsági szervezetek speciális csoportját alkotó politikai szervezõdések mutatói ellentmondásosan alakultak: az ifjúsági szervezetek között számarányuk folyamatosan, 9%-ról 3%-ra csökkent, ugyanakkor taglétszámuk nagyon hektikusan változik. A választásokat követõ években tagságuk mindig jóval magasabb volt, mint a köztes idõszakban. A szervezeti tagság az átlagost meghaladó arányban volt jellemzõ a felsõoktatási intézményekben tanulókra, az egyháziasan vallásosakra, a férfiakra és a fõvárosban élõkre. A fiatalok közéleti aktivitását illetõen figyelemre méltó, hogy a 2004-re vonatkozó ifjúságkutatás szerint a fiatalok a jövõben jóval magasabb arányban vettek volna részt tiltakozó és érdekvédelmi megmozdulásokban, mint tették azt korábban. 1995 és 2004 között nõtt az ifjúsági hitélettel kapcsolatos szervezetek száma, de fiatalokat integráló erejük már kevésbé volt számottevõ, aktív tagjaik száma 1997 óta folyamatosan csökken. Jelezni kell azonban, hogy az egyházi ifjúsági szervezetek egy része továbbra is az egyházközséghez, a helyi felekezethez kapcsolódva, de nem bejegyzett ifjúsági szervezõdésként végzi tevékenységét. 2.3.3. Ifjúsági célú (nem állami) források Az ifjúsági civil szolgáltató szervezetek költségvetése – azok jellegébõl, összetettségébõl adódóan – jelentõsen eltérõ. A minimum és a maximum értékek között nagy a különbség, az átlag 2005–2006-ban 15,8–16,6 millió Ft. A minimum értékek 1,5–2 millió Ft-ot jelentenek. A szervezetek anyagi forrásai megszerzésének módja szintén nagy különbségeket mutat, de átlagosan 44%-ra tehetõ a kormányzati támogatások aránya (pl. NCA, GYIA, minisztériumi támogatások), illetve 21%-ra az önkormányzati támogatások aránya. A többi forráslehetõség közül kiemelkedik az európai uniós pályázatok aránya, ami 26%, de a magas szórás alapján elmondható, hogy ezekhez a forrásokhoz a szervezetek szûk köre jut hozzá sikeresen, esetleg ismétlõdõ módon. Az egyéb pályázati támogatások aránya 15%, míg a gazdasági szereplõk támogatása és a saját bevétel aránya 12%-12%-ban van jelen. Az európai uniós és egyéb pályázatok mellett az állami és önkormányzati támogatások jelentõs része is pályázati úton kerül kiosztásra, amely eredményeképp több szervezet jut kisebb összegû támogatáshoz. A személyi jövedelemadó 1%-ának felajánlásából származó források igénybevételének aránya 4%, de ehhez a szervezeteknek szintén csak szûk köre jut hozzá, és az alacsony szórás alapján elmondható, hogy az így beérkezõ bevételek valóban a legkisebb hányadát teszik ki a szervezetek költségvetésének. A civil szervezetek esetében sokszor megállapítható az, hogy az 1%-os felajánlásokkal befolyt összeg éppen csak az ezzel kapcsolatos hirdetési és egyéb adminisztrációs költségeket fedezi. 3. SWOT + T ANALÍZIS A Stratégia kialakításához, a helyzetelemzésben foglalt következtetések rendezését végrehajtva, az erõsségeket, gyengeségeket, lehetõségeket és veszélyeket számba vevõ SWOT analízis készült. Az európai és hazai körülményeket meghatározó, rendkívül nehezen befolyásolható trendek külön kerültek feltüntetésre. 3.1. Trendek 1. Európa egésze, ezen belül a legtöbb ország demográfiai kihívásokkal küzd. 2. Európa egyre nagyobb figyelmet, szakmai és pénzügyi erõforrást szán az ifjúságra; Európa országaiban az integrált ifjúságpolitikai tervezés idõszakát éljük. 3. Európa-szerte felértékelõdnek a nem formális és informális úton megszerezhetõ kompetenciák (ismeret+készség+jártasság+attitûd); az infokommunikációs eszközök használata és elterjedtsége erõteljesen növekszik. 4. Európa mindegyik országában a vállalatok társadalmi célokra fordított erõforrásai és az errõl szóló közbeszéd dinamikusan növekszik. 5. Európa szinte mindegyik országában napirenden van az egyéni és társadalmi felelõsség újrarendezésének kérdése. 3.2. Swot5 Erõsségek Gyengeségek Demográfiai helyzet, család, társadalmi fenntarthatóság 1. A fiatalok körében nincs házasságellenes hangulat. A fiatalok túlnyomó többsége ideális életformának az együttélést követõ házasságot tartja. 2. A fiatalok 80%-a megfelelõnek tartja saját lakáskörülményeit. Oktatás, képzés, tehetséggondozás, társadalmi mobilitás 3. A 18–29 évesek 24%-a jár felsõoktatási intézménybe. 4. A legkiválóbb fiatalok nemzetközi versenyeken és mûvészeti fesztiválokon érnek el kiemelkedõ eredményeket. 5. 2004-ben létrejött a Világnyelv Stratégia. Fogyasztás, gazdasági helyzet, kultúra, média, infokommunikáció 6. A fiatalok több mint 50%-a naponta internetezik, az internethasználók aránya a korosztályban 2/3–9/10. Ifjúság és egészség 7. Az önbeszámoláson alapuló egészségi állapot jónak mondható. Közösség, részvétel, közélet 8. A fiatalok 1/7-e tagja valamilyen szervezetnek. 9. A 14–29 éves generációk 29%-a végez önkéntes munkát.

Source: https://magyarkozlony.hu/hivatalos-lapok/bd55ce3804a59d2ab260b5d86ef9687cb4ba310b/dokumentumok/31feecf372f8969235f837affe198f92abd461b7/letoltes